Traženje vakcine protiv AIDS-a
Znanstvenici već duže vrijeme smatraju da je vakcina najbolji način zaustavljanja širenja AIDS-a, premda su nastojanja da se jedna tava
Na današnji dan, prije 25 godina AIDS je u Americi prvi put priznata kao bolest koja predstavlja opasnost za ljude. Od tada, Amerika se nastoji suprostaviti širenju te opake bolesti. Za Mathewa Bella bio bi to tek još jedan dan. Medjutim,od kada učestvuje u testiranju vakcine, ove pilule su mu postale dnevna rutina. Volonteri kao što je on su postali nada u istraživanju AIDS-a, osobe koje su se ponudile da budu na prvoj liniji fronta u brobi i nastojanju da se ispita djelotvornost najnovijih vakcina protiv ove bolesti. Znanstvenici već duže vrijeme smatraju da je vakcina najbolji način zaustavljanja širenja AIDS-a, premda su nastojanja da se jedna tava vakcina proizvede neuspješna. 32-ogodišnji upravitelj hotela iz San Franciska, Mathew Bell je homoseksualac, HIV negativan, a od prošle godine uzima jednu tabletu dnevno. On ne zna da li uzima pravi ili lažni lijek, te kaže da, bez obzira, rizik koji na sebe preuzima u svakom slučaju vrijedi. Radije bi bio dio rješenja , nego problema, kaže on. Kombinacija ova dva lijeka se pokazala obećavajućom pri istražvanju na majmunima, dok američka vlada pomaže u provođenju ovih testova širom svijeta. Radi se o kombinaciji dvaju lijekova - Viread i Emtriva, koji se prodaju kombinirano pod imenom Truvada od strane korporacije Gilead Science Incorporated. Ljekar Anthony Faucci je direktor instituta za alergije i zarazne bolesti na američkom institut za zdravlje. ”Nadati se je da ćemo nakon ovih testova sakupiti dovoljno informacija koje će nam pomoći kod sljedećeg istraživanja.Ne mislim da se iko nada da ćemo ovaj put pronaći djelotvornu vakcinu koja će se široko koristiti, ali se nadam da ćemo saznati mnogo više što će nam pomoći u sljedećim fazama istraživanja.“ Ovo istraživanje finansira Američki nacioonalni instutut za zdravlje i koštalo je 120 miliona dolara. Istraživanje će trajati više od tri godine, dok u njemu učestvuje više od 15 hiljada ljudi. Ljekar Faucci kaže da je od vremena kada je ovaj virus otkriven, više od 60 miliona ljudi postalo zaraženo, od čega je umrlo 25 miliona ljudi. Trenutno više od 40 miliona ljudi živi sa virusom AIDS-a. Ovaj virus je po prvi put otkriven 5. juna 1981. godine, kada je opisan nao neobično oboljenje pluća i kancerogeno oboljenje koje je po prvi put primjećeno kod muškaraca homoseksualaca koji su živjeli u Los Angelesu. Ispočetka je ova bolest označena kao bolest homoseksualaca, ali se postepeno vremenom otkrivalo da bolesti oboljevaju i heteroseksualni muškarci i žene i da bolest prenose na djecu.